นายกรัฐมนตรี เป็นประธานเปิดนิทรรศการองค์ความรู้เกี่ยวกับการเสด็จพระราชดำเนินเลียบพระนคร
นายกรัฐมนตรี เป็นประธานเปิดนิทรรศการองค์ความรู้เกี่ยวกับการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดนิทรรศการองค์ความรู้ เกี่ยวกับการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 พร้อมชมการแสดงม่านน้ำประกอบ แสง สี เสียง ชุดนิรมิตเรือนทีเถลิงหล้า โดยมีนายวิษณุ เครืองาม รองนายกรัฐมนตรี  พร้อมด้วยนายอิทธิพล คุณปลื้ม รัฒนตรีว่าการกระทรวงวัฒนธรรม ร่วมงานด้วยรองนายกรัฐมนตรี กล่าวว่า รัฐบาลได้มอบหมายให้กระทรวงวัฒนธรรมและสำนักงานสำนักปลัดนายกรัฐมนตรี จัดเแสดงนิทรรศการองค์ความรู้เกี่ยวกับการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 เพื่อเฉลิมพระเกียรติพระบาทสมเด็จพระเจ้าอยู่หัวและน้อมสำนึกในพระมหากรุณาธิคุณอันหาที่สุดมิได้ ที่พระองค์ทรงปฏิบัติพระราชกรณียกิจนานัปการเพื่อประโยชน์สุขแก่ประเทศชาติและประชาชนชาวไทย และเพื่อสร้างความรู้ ความเข้าใจในพระราชประเพณีที่เป็นมรดกทางวัฒนธรรมที่สำคัญของไทย โดยภายในนิทรรศการฯ จะแบ่งออกเป็น 4 ส่วน ประกอบด้วย ส่วนที่ 1 “เถลิงถวัลย์ราชสมบัติ สยามรัฐสีมา” มีรูปแบบการจัดแสดงแบ่งออกเป็น 3 ห้อง ประกอบด้วย ห้องมหามงคลสมัยพระขวัญไผทเถลิงรัช ห้องนิรมิตเรืองนทีเถลิงหล้าและห้องขบวนนาวาอารยศิลป์แผ่นดินสยาม ส่วนที่ 2 ศรีศุภยาตรา ปวงประชารวมใจถวายพระพร จัดแสดงเรือพระที่นั่งจำลอง 4 ลำคือ เรือพระที่นั่งสุพรรณหงส์ เรือพระนารายณ์ทรงสุบรรณรัชกาลที่ 9 เรือพระที่นั่งอนันตนาคราช และเรือพระที่นั่งอเนกชาติภุชงค์  ส่วนที่ 3 ม่านธาราลือขจรเฉลิมราชย์องค์ราชัน จัดแสดงม่านน้ำประกอบแสง สี เสียง เฉลิมพระเกียรติฯ และส่วนที่ 4 เอมอิ่มสุขสันต์ครบครันสำรับไทย จำหน่ายสุดยอดอาหารไทยเลิศรสจากร้านที่มีชื่อเสียงสำหรับนิทรรศการองค์ความรู้ เกี่ยวกับการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ครั้งนี้ จะจัดขึ้นระหว่างวันที่ 25 ตุลาคม – 11 พฤศจิกายน 2562 ตั้งแต่เวลา 10.00 น.-22.00 น. ณ บริเวณท้องสนามหลวง